پاکیستانین پیشاور شهرینده، ۳۰ ژانویه‌ده بیر مسجیده تشکیل ائدیلن انتیحار سالدیریسی نتیجه‌سینده اؤلنلرین ساییسی ۱۰۲ نفره چیخدی.
اؤلکه مطبوعاتیندا یئر آلان خبره گؤره، یارالی اولاراق خسته‌خانایا چاتدیریلان ۲ نفرین داها اؤلومو ایله اؤلنلرین ساییسی ۱۰۲ نفره یوکسلدی.
خیبر پختونخوا پلیس رئیسی معظم جاه انصاری، سالدیریدان سونرا باشلادیلان سوروشدورما چرچیوه‌سینده وئردیگی آچیقلامادا، سالدیرقانین مسجیده پلیس گئیمی ایله گیردیگینی و بئله‌لیکله ده بیر چوخ گۆونلیک نقطه‌سیندن گئچدیگینی بیلدیردی.
انصاری، سالدیرقانین موتورسیکلتله بؤلگه‌یه گلدیینی ایفاده ائد‌رک، ماسک ​​و کاسک تاخدیغینی بونونلا دا کیملیگینی گیزلتدیگینی ایفاده ائتدی.
ایلکین سوروشدورما و تکنیک دلیللره دایاناراق سالدیرقانین پاکیستان طالبانین‌دان قوپان جماعة الحرار طرفیندن حیاتا گئچیریلمیش اولابیله‌جگینی ایفاده ائد‌ن انصاری، جماعة الاحرار، پاکیستان طالبانی و دوشمن بیر استخبارات هؤرگوتونون بو سالدیریونین آرخاسیندا اولدوغونو سؤیله‌دی.
انصاری، استخبارات  هؤرگوتونون آدی و یا باغلی اولدوغو اؤلکه‌یه دایر بیلگی وئرمه‌دی.
